Skallagrímur vann Afríku með níu marka mun Lið Skallagríms í 3. deildinni í knattspyrnu hefur unnið sjö leiki í röð eftir að hafa unnið stórsigur á Afríku á föstudag , 1 - 10 . Eftir aðeins þriggja mínútna leik var staðan orðin 0 - 2 , Skallagrímsmönnum í vil . Skömmu síðar náði Afríka að skora sitt fyrsta og síðasta mark í leiknum . Í hálfleik var staðan orðin 1 - 6 . Mörk Skallagrímsmanna hefðu getað orðið enn fleiri en fjögur í seinni hálfleik því þeir óðu í færum . Lokatölur urðu 1 - 10 sem fyrr segir og einn stærsti útisigur Skallagríms í sögunni orðinn að veruleika . Þetta kemur fram á heimasíðu knattspyrnudeildarinnar . Sveinbjörn Hlöðversson skoraði 5 mörk í leiknum en eitt þeirra var hans 100. á ferlinum . Valdimar K. Sigurðsson skoraði 4 mörk og Almar Viðarsson eitt . Eftir sigurinn er Skallagrímur á toppnum í C-riðli 3. deildar með 21 stig en Augnablik , Ýmir og KB eru skammt undan . Ljóst er að hörð barátta er framundan milli þessara liða um tvö efstu sætin í riðlinum . Næsti leikur Skallagríms er á fimmtudag þegar liðið tekur á móti Snæfelli í Vesturlandsslag á Skallagrímsvelli .